Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 809/11/8811	Trebišov, 21.9.2012
EEČ : 2-69-356-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní vyživovaciu povinnosť v mieste svojho trvalého bydliska ani inde voči svojmu synovi XXXXX vyplývajúcu mu z ustanovenia § 62 Zákona o rodine         č. 36/2005 Z. z., ktorá mu bola ustanovená rozsudkom XXXXX zo dňa 28.07.2005, právoplatný dňa 16.09.2005, ktorým bol zaviazaný prispievať na výživu svojho syna sumou 500,- Kč mesačne, počnúc od 01.06.2004 do 31.10.2009, vždy do 1. dňa toho ktorého mesiaca vopred k rukám matky XXXXX, toho času XXXXX a rozsudkom XXXXX zo dňa 03.02.2010       v spojení s rozsudkom XXXXX zo dňa 17.06.2010, právoplatný dňa 20.08.2010, ktorým bol zaviazaný prispievať na výživu svojho syna sumou 25,- € mesačne počnúc od 01.11.2009 vždy do 15. dňa toho ktorého mesiaca vopred k rukám starej matky XXXXX, kde v marci 2010 uhradil jedinú splátku na výživnom vo výške 100,- €,  čím takto dlhuje na bežnom výživnom na syna XXXXX za obdobie od 01.06.2004 do 31.10.2009 matke XXXXX sumu 32.500,- Kč a za obdobie od 01.11.2009 až doposiaľ starej matke XXXXX sumu 725,- €. 
lebo je trestné stíhanie neprípustné podľa § 9 odsek 1 písmeno d
Odôvodnenie:
	Uznesením vyšetrovateľa XXXXX zo dňa 19.12.2011 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b Tr. zákona na tom skutkovom základe, ako je to uvedené vo výrokovej časti tohoto uznesenia.

	V priebehu vyšetrovania po vyžiadaní charakteristiky z miesta bydliska obvineného        z obce XXXXX bolo zistené, že obvinený dňa 26.07.2012 zomrel v nemocničnom zariadení NsP XXXXX, dôkazom čoho je oznámenie o úmrtí XXXXX, nar. XXXXX, zo dňa 30.07.2012.
	
	Poukazujúc na uvedené skutočnosti je trestné stíhanie neprípustné proti tomu, kto zomrel, preto sa trestné stíhanie proti obv. XXXXX zastavuje. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka